section_heading: Zemljopis
paragraph_text: Harrogate je smješten u sjevernom dijelu Engleske u blizini gradova York i Leeds. Reljef je nizinski, ali je nedaleko na zapadu Penninsko gorje. Nadmorska visina grada je između 100 i 200 m (više nego većina engleskih gradova). Grad ima nešto hladniju i sušniju klimu od većine gradova Ujedinjenog Kraljevstva zbog više nadmorske visine i utjecaja kišne sjene Penninskog gorja (većina padalina dolazi sa zapada s Atlantika i zaustavlja se na gorju, pa istočnije od gorja pada manje kiše).